Șoșoacă vrea răspuns "scris și oral“ la interpelarea transmisă ministrului Educației. Voiculescu, amuzat de cerința senatoarei AUR.
Ministrul Sănătății încă nu a primit interpelarea transmisă de senatoarea Diana Șoșoacă. Vlad Voiculescu s-a distrat când a auzit că senatoarea AUR vrea un răspuns scris și oral. Voiculescu: Am să citesc cu atenție interpelarea doamnei Șoșoacă.
Ministrul Voiculescu o lasă pe senatoarea Șoșoacă să aștepte. Încă nu a văzut interpelarea din 30 decembrie înaintată de ea. Dar spune că-i va răspunde la cele 21 de întrebări, referitoare la campania de vaccinare. Vlad Voiculescu, ministrul Sănătății: "Nu a ajuns încă la mine. În principiu sigur că vom răspunde fiecărei interpelări cu resursele pe care le avem la îndemână. O să citesc cu atenție interpelarea dânsei, sau nu știu cum se numește. E interpelare sau cum a denumit-o?“.